### 9.      Gensidig orientering

**Åbent**

Sagsnr.: 326-2013-59473       J.nr.: 00.01.00           Dokumentnr.:
326-2016-3014

**Status vedrørende konkurrenceudsættelsen af
entreprenørområdet**

Den 2. december 2015 blev tilbudsmaterialet vedrørende
konkurrenceudsættelsen af kommunens entreprenørområde udsendt til de
prækvalificerede tilbudsgivere.

Fristen for afgivelse af tilbud udløb den 20. januar 2016.

Tilbuddene gennemgås nu sammen med Horten
Advokatpartnerselskab med henblik på udarbejdelse af en samlet evaluering og
indstilling vedrørende tildelingen af de opgaver, der er omfattet af
tilbudsindhentningen. Evalueringen vil blive foretaget i prosaform.

Evalueringen af tilbudsindhentningen vil blive fremlagt til
politisk behandling i Teknik- og Miljøudvalget den 22. februar 2016, i
Økonomiudvalget den 22. februar 2016 og i Kommunalbestyrelsen den 24. februar
2016.

Underretning til de bydende om tildelingsbeslutning
forventes at blive den 25. februar 2016.

**Orientering om møde med [adresse]Kalundborg Kommune har aftalt det videre forløb med [adresse]
Vandløbslav omkring forbedring af afvandingen i [adresse]. På møde med [adresse]
Vandløbslav den 13. januar 2016 blev status på første fase i forløbet drøftet.
Der er nu den viden, der skal til for at gå videre. Næste fase er at se nærmere
på mulige løsninger. Der bliver set på en pumpeløsning, en havledning og afgravning
af bund, og det tekniske område beregner overslag på de forskellige løsninger.
Der bliver holdt et nyt møde med vandløbslavet i foråret 2016 for at aftale,
hvilke løsninger der kan arbejdes videre med.

**Orientering om fredningsnævnets besigtigelse af
fredningsforslag ved [adresse]**

DN har rejst en fredningssag om "et sammenhængende
græsningslandskab ved [adresse]". TMU har den 24. februar 2014 besluttet
ikke at være medrejser af fredningen. Fredningsnævnet foretager en besigtigelse
af området den 20. april 2016, hvor lodsejere kan deltage. Kalundborg Kommune
er lodsejer i området, og det tekniske område deltager i besigtigelsen.